Numa di curcubetâ easti datâ la ma multi planti ți au un trupu lungu (cari poati s-agiungâ pânâ la 4m) ți s-tradzi azvarna pri loc, frândzâ mâri, lârdzi, ș-acupiriti cu peri ascuri, și cu lilici mâri galbini-purtucaliși ți da yimiși mâri (di-aradâ ma mâri di caplu-a omlui și câtivârâoarâ pot s-agiungâ pânâ la 15-20Kg), stronghili, cu coaja albâ, galbinâ, purtucaliși, etc., cu carnea di nuntru moali, dzâmoasâ ți s-mâcâ heartâ, coaptâ, tu mâcâri i tu piti, mplinâ di simințâ albi, mâri ți s-buni tu mâcari (di-aradâ fripti); yimișa faptâ di-aestâ plantâ.